Covid-19-statistieke: Só lyk aktiewe gevalle   ‘n Vrou laat doen ‘n Covid-19-toets by die OR Tambo-lughawe. (Foto: Phill Magakoe/AFP) Altesame 1 752 nuwe Covid-19-gevalle is in Suid-Afrika aangemeld. Volgens die Nasionale Instituut vir Oordraagbare Siektes (Nios) is ŉ totaal van 3 623 962 bevestigde Covid-19-gevalle al in die land aangemeld en is die jongste positiwiteitskoers 8%. Die meeste nuwe gevalle is in Gauteng (34%) en KwaZulu-Natal (17%) aangemeld, gevolg deur die Wes-Kaap (15%). Die totale aktiewe gevalle is 47 878. Die sterftesyfer weens Covid-19 staan nou op 95 835 nadat nog 18 sterftes aangemeld is waarvan agt in die afgelope 24 tot 48 uur plaasgevind het. Die departement van gesondheid het gesê weens ŉ voortgesette oudit wat aan die gang is, kan daar ŉ agterstand wees in die aantal sterftes wat aangemeld is. Tot dusver het 3 480 249 mense reeds van die virus herstel, ŉ herstelkoers van 96%. Suid-Afrika het tot dusver 22 464 999 toetse vir Covid-19 gedoen, 21 800 sedert die vorige verslag. Volgens Nios was daar in die afgelope 24 uur 20 hospitaalopnames. Daar is tans altesaam 4 696 mense wat in hospitale vir Covid-19 behandel word. Meer as 30,1 miljoen inentings is tot dusver gedoen. Provinsiale statistieke: Sterftes en persone wat herstel het: